Filotera

Filotera (gresk: Φιλωτέρα, født 315/309 f.Kr. - død antagelig etter 282 f.Kr. og før 268 f.Kr.)«Philotera», Ptolemaic Genealogy var en gresk-makedonsk adelskvinne og en gresk-egyptisk prinsesse fra ptolemeerdynastiet i Egypt.

Filotera var en datter av Ptolemaios I Soter og hans andre Berenike I av Egypt. Hun hadde en eldre søster, Arsinoe og en yngre bror, den framtidige konge og farao Ptolemaios II Filadelfos. «Berenice I»   , Ptolemaic Genealogy Fra hennes foreldres tidligere ekteskap hadde Filotera flere halvsøsken både på mors- og farssiden.

Lite er kjent om hennes liv. Filotera døde en gang før Ptolemaios II Filadelfos kom på den ptolemeiske tronen i Egypt og før Arsinoe døde. Det faktum at Filotera døde før sin søster er demonstrert i en hymne skrevet av poeten Kallimakhos fra Kyrene som arbeidet ved Biblioteket i Alexandria. Dette diktet ble skrevet ved Arsinoes død.

Etter at Filotera døde fikk hennes bror Ptolemaios II Filadelfos henne helliggjort som gudinne. Han reiste et tempel for henne i hovedstaden Alexandria. Grekere og egyptere dyrket henne ved siden av Arsinoe i den kult som Filadelfos opprettet for henne. «Arsinoe II», Ptolemaic Genealogy, fotnote 17 I Louvre i Paris er det bevart en levning av en kultstatue som betegnes som hennes, Heresânkh, prêtresse de «la fille royale Philotera», og er datert til styret til Filadelfos. Se bilde til høyre.

Filadelfos opprettet også en havneby ved Rødehavet som ble kalt for Filotera (dagens moderne by Safaga).«Philotera» , Maritime Incense Route Den antikke historikeren Strabon skrev at «Ved siden av er en by som er kalt for Filotera, oppkalt etter søsteren til den andre Ptolemaios; den var grunnlagt av Satyros som ble sendt ut for å undersøke jaktgrunnen for elefanter.» Strabon: Geografika, c. 22 CE XVI.iv.4-17

 Referanser 

Kategori:Makedonere fra oldtiden
Kategori:Ptolemeiske kongedømme
Kategori:Kvinner i historien